Annonse:

Gleder seg til debuten

- Først og fremst må jeg takke supporterne og de som har bidratt til å få overgangen i orden, smiler Markus Naglestad da overgangen til Sandefjord Fotball endelig var i orden.

Angriperen har trent med klubben i lengre tid og har også fått spilletid i treningskampene mot Stabæk og Strømsgodset i vinter. Nå er 25-åringen som kommer fra Fram Larvik glad for utfordringene som venter i Eliteserien.

- Det føles bra og jeg gleder meg veldig til å komme i gang med sesongen nå, sier Naglestad før søndagens serieåpning borte mot Lillestrøm.

- Det blir gøy å spille kamper som teller og det blir sikkert et fullsatt Åråsen til helgen. Vi gleder oss veldig til å komme i gang, sier Naglestad som har skrevet under for to år.